Antonio Jiménez Millán

Antonio Jiménez Millán, nado en Granada o 11 de setembro de 1954 e finado en Málaga o 24 de xaneiro de 2025, foi un filólogo, crítico e poeta español en lingua castelá e investigador da poesía galega e catalá.

 Traxectoria 

 Primeiros anos, formación e docencia 
O seu pai foi un militar franquista, con quen Antonio tivo diversas desavinzas. Chegou a cambiar o apelido paterno de Giménez, polo de Jiménez. Tras licenciarse en Filoloxía Románica na Universidade de Granada (1971-1976), trasladouse a Málaga en outubro de 1976, onde foi contratado como profesor axudante do Departamento de Filoloxía Románica da Facultade de Filosofía e Letras da Universidade de Málaga, e onde foi profesor titular (1984) e catedrático (2009).

 Carreira literaria 
A súa carreira literaria comezou cando tiña dezanove anos e morreu o seu pai. A súa obra está influenciada por autores moi diversos: clásicos latinos e gregos, autores contemporáneos como: Antonio Machado, Luis Cernuda, Jaime Gil de Biedma, Carlos Barral, Pier Paolo Pasolini ou Cesare Pavese.

A súa poesía, de ámbito urbano, aparece apegada ao poema en prosa seguindo a tradición da poesía de vangarda, que estudara previamente.

 Edición crítica de poesía galega 
Jiménez Millán explorou tamén a poesía doutras literaturas peninsulares. En 1996, colaborou co filólogo e crítico galego Luciano Rodríguez Gómez na dirección da edición de "Poesía gallega contemporánea", publicada no número monográfico sobre Galiza da revista Litoral, titulado Galicia: a rosa dos ventos. O volume incluía un artigo do propio A. J. Millán titulado «Finisterre, viejo mundo», alén de poemas de Luis Pimentel, Fermín Bouza-Brey, Manuel Antonio, Ramón Cabanillas, Lorca e Rosalía entre outros autores, e artigos de críticos, escritores e filólogos galegos.

 Pasamento 
Antonio faleceu o 24 de xaneiro de 2025 en Málaga, aos setenta anos, como consecuencia dun cancro.

 Obra 

 Escolma 

 Los poemas de Picasso (1983)

 La poesía de Rafael Alberti (1984)
 Vanguardia e ideología (1984)
 Poesía catalana contemporánea (1993)
 Entre dos siglos. Estudios de literatura comparada (1995)
 Poesía gallega contemporánea (1996, en colaboración con Luciano Rodríguez)
 Madrid fin de siglo. Modernismo, bohemia y paisaje urbano (1998)
 Promesa y desolación. El compromiso en los escritores de la generación del 27 (2001) 
 Amor y tempo. A poesía de Joan Margarit (2005).

Tamén realizou edicións críticas da obra literaria de Pablo Picasso (Poemas y declaraciones, 1990), da novela de Louis Aragon, Aniceto o el panorama (1989) e do libro de Luís Cernuda Donde habite el olvidonde habite el olvido (2003). En La mirada infiel. Antología 1975-1985 (1987) atópase unha selección dos seus primeiros libros de poemas.

 Último recurso
 Poemas del desempleo
 Restos de niebla (1983)
 Inventario del desorden (2003)
 Dominio de la herrumbre
 Clandestinidad (2011)

 Premios 

 Premio Internacional de Poesía Federico García Lorca (1976)
 Premio Generación del 27
 Premio Internacional de Poesía Rey Juan Carlos (1987), por Ventanas sobre el bosque.
 Premio Ciudad de Melilla (2003), por Inventario del desorden.
 Premio Hermanos Machado (2022), outorgado polo Concello de Sevilla por Noche en París.

 Notas 

 Véxase tamén 

 Outros artigos 
 Literatura castelá
 Literatura española
 Xeración dos 70
 Literatura galega
 Literatura catalá

Categoría:Profesores da Universidade de Málaga
Categoría:Alumnos da Universidade de Granada
Categoría:Nados en Granada
Categoría:Nados en 1954
Categoría:Finados en 2025